cyanic-selkie/wikianc huggingface dataset:
বয়েড র‌্যাঙ্কিন
ঘরোয়া ক্রিকেট
২০০৭ সালের ইংরেজ ক্রিকেট মৌসুমে ডার্বিশায়ার কর্তৃপক্ষ তার সাথে চুক্তি নবায়ণ করে। কিন্তু আঘাতজনিত কারণে তিনি অল্প কয়েকটি খেলায় অংশ নেন। তিনি মাত্র তিনিট প্রথম-শ্রেণীর ক্রিকেট খেলায় অংশগ্রহণ করে ২৯.২০ রান গড়ে ১০ উইকেট লাভ করেছিলেন। তন্মধ্যে ৪/৪১ নেন তার পূর্বতন ক্লাব মিডলসেক্সের বিপক্ষে এবং ঐ খেলাতেই তিনি তার সেরা ৮/১২১ করেন। এছাড়াও তিনি পাঁচটি একদিনের ক্রিকেটে সর্বমোট ৪ উইকেট নেন যাতে তার সেরা পরিসংখ্যান ছিল ২/৫৬।
নুরুল আমিন খান পাঠান
নুরুল আমিন খান পাঠান (১৯৪২- ৭ সেপ্টেম্বর ২০০০) ছিলেন জাতীয় পার্টির রাজনীতিবিদ এবং ময়মনসিংহ-৩ আসনের সাবেক সংসদ সদস্য ও সাবেক স্বাস্থ্য উপমন্ত্রী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়ে ছিলেন।
জন্ম ও প্রাথমিক জীবন
নুরুল আমিন খান পাঠান ১৯৪২ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার অচিন্তপুর ইউনিয়নের মুখুরিয়া গ্রামে জন্মগ্রহণ করেন। তার পিতা হুসেন খান পাঠান এবং মাতা সহর বানু।
রাজনৈতিক জীবন
নুরুল আমিন খান পাঠান ১৯৮৫ সালে গৌরীপুর উপজেলার প্রথম নির্বাচিত উপজেলা পরিষদ চেয়ারম্যান হিসেবে দায়িত্ব পালন করেন। তিনি ময়মনসিংহ-৩ আসন থেকে জাতীয় পার্টির হয়ে ৩০ নভেম্বর ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হয়ে সরকারের স্বাস্থ্য ও পরিবার কল্যাণ মন্ত্রণালয়ের উপমন্ত্রী হিসেবে দায়িত্ব পালন করেন। ১৯৮৮ সনে অনুষ্ঠিত চতুর্থ নির্বাচনে তিনি পুনরায় সংসদ সদস্য নির্বাচিত হন। এ সময়ে তিনি ময়মনসিংহ জেলা পরিষদের চেয়ারম্যান ও ঢাকা বিশ্ববিদ্যালয়ের সিনিডকেট সদস্যের দায়িত্ব পালন করেন ।
মৃত্যু
নুরুল আমিন খান পাঠান ৭ সেপ্টেম্বর ২০০০ সালে হৃদযন্ত্রের ক্রিয়া বন্ধ হয়ে গৌরীপুর পৌর শহরে ভালুকার বাসায় মৃত্যুবরণ করেন। মৃত্যুকালে তিনি ১ ছেলে ১ মেয়েসহ অসংখ্যগুনগ্রাহী রেখে যান।
কাজী মুহাম্মদ শফিউল্লাহ
কাজী মুহাম্মদ শফিউল্লাহ (জন্ম: ২ সেপ্টেম্বর ১৯৩৪) যিনি কে এম শফিউল্লাহ নামেও পরিচিত, বাংলাদেশের মুক্তিযুদ্ধের একজন সেক্টর কমান্ডার। তিনি ৩নং সেক্টরের সেক্টর কমান্ডার এবং এস ফোর্সের প্রধান হিসেবে হিসেবে দায়িত্ব পালন করেছেন। মুক্তিযুদ্ধে বিশেষ অবদানের জন্য তিনি বীর উত্তম খেতাবে ভূষিত হন। তিনি সেক্টরস কমান্ডার ফোরামের জ্যেষ্ঠ সহ-সভাপতি। তিনি স্বাধীন বাংলাদেশের প্রথম সেনাবাহিনী প্রধান ছিলেন।
জন্ম ও শিক্ষাজীবন
কাজী মুহাম্মদ শফিউল্লাহর জন্ম ১৯৩৪ সালের ২সেপ্টেম্বর নারায়ণগঞ্জ জেলার রূপগঞ্জে। তার বাবার নাম কাজী আব্দুল হামিদ এবং মায়ের নাম রজ্জব বানু। ৩ ভাই ৬ বোনের মধ্যে শফিউল্লাহ ছিলেন ৬ষ্ঠ। মুড়াপাড়া হাইস্কুল থেকে ১৯৫১ সালে ম্যাট্রিকুলেশন পাস করেন। এরপরে মুন্সিগঞ্জের হরগঙ্গা কলেজে ভর্তি হন। ১৯৫৩ সালে ইন্টারমিডিয়েট পাস করার আগেই তৎকালীন পাকিস্তান সেনাবাহিনীতে ক্যাডেট হিসেবে যোগ দেন। কমিশন লাভ করেন ১৯৫৫ সালে। ১৯৬৮ সালে সেনা স্টাফ কলেজ (পাকিস্তান) থেকে পিএসসি পাস করেন।
রাজশাহী বিশ্ববিদ্যালয়
রাজশাহী বিশ্ববিদ্যালয় বাংলাদেশের রাজশাহী বিভাগের রাজশাহী জেলায় অবস্থিত দেশের দ্বিতীয় বৃহত্তম বিশ্ববিদ্যালয়। এটি দেশের একমাত্র স্বয়ংসম্পূর্ণ বিশ্ববিদ্যালয় ও ডিজিটাল ক্যাম্পাস। ১৯৫৩ সালের ৬ জুলাই এটি প্রতিষ্ঠিত হয়। রাজশাহী বিশ্ববিদ্যালয়ের বর্তমান শিক্ষার্থীর সংখ্যা প্রায় ৩৬ হাজার৷ প্রাচ্যের ক্যামব্রিজ খ্যাত এই বিশ্ববিদ্যালয়টি রাজশাহী বিশ্ববিদ্যালয় রেলওয়ে স্টেশন ও  ঢাকা-রাজশাহী মহাসড়কের পাশে রাজশাহী শহর থেকে ৫ কিলোমিটার দূরে অবস্থিত৷
কাজী মুহাম্মদ শফিউল্লাহ
স্বাধীন বাংলাদেশে কর্মজীবন
১৯৭১ সালে মেজর পদে মুক্তিযুদ্ধ করেন কে এম শফিউল্লাহ; যুদ্ধকালীন সময়ে তিনি লেঃ কর্নেল পদে উন্নীত হন। স্বাধীনতার পরে তিনি বাংলাদেশ সেনাবাহিনীর নবগঠিত ৪৬ ব্রিগেডের প্রথম কমান্ডার হিসেবে দায়িত্বভার গ্রহণ করেন লেঃ কর্নেল পদবীতে ; ১৯৭২ সালের ২৬শে মার্চ বাংলাদেশের প্রথম স্বাধীনতা দিবস কুচকাওয়াজে বাংলাদেশের সেনাবাহিনীর সৈন্যদলের কুচাকাওয়াজের মূল নেতৃত্বে ছিলেন তৎকালীন ৪৬ ব্রিগেডের কমান্ডার লেঃ কর্নেল শফিউল্লাহ এবং ঐ কুচকাওয়াজের প্রধান অতিথি ছিলেন বঙ্গবন্ধু শেখ মুজিবুর রহমান আর কুচকাওয়াজের সালাম গ্রহণ করেছিলেন তৎকালীন সেনাপ্রধান জেনারেল এম এ জি ওসমানী। ১৯৭২ সালের ৫ এপ্রিল প্রধানমন্ত্রী শেখ মুজিবুর রহমান কে এম শফিউল্লাহকে ডেকে সেনাপ্রধানের দায়িত্ব নিতে বলেন, তখন দেশের সামরিক বাহিনীর প্রধান অধিনায়কের দায়িত্বে এম এ জি ওসমানী (অক্রিয় জেনারেল) ছিলেন। শফিউল্লাহর পদবী তখন লেঃ কর্নেল ছিলো (যুদ্ধের সময় পদোন্নতিপ্রাপ্ত), তিনি সেনাপ্রধান হতে অনিচ্ছা প্রকাশ করলেও প্রধানমন্ত্রীর নির্দেশে তাকে সেনাপ্রধানের দায়িত্ব নিতে হয় এবং তাকে পূর্ণ কর্নেল পদে উন্নীত করা হয়। ১৯৭৩ সালের মাঝামাঝি ব্রিগেডিয়ার এবং একই বছরের ১০ অক্টোবর তিনি মেজর জেনারেল পদবী লাভ করেন, তার সঙ্গে জিয়াউর রহমানও পদোন্নতি পেয়ে উপ-সেনাপ্রধান হয়েছিলেন। ১৯৭৫ সালের ২৪শে আগস্ট পর্যন্ত শফিউল্লাহ সেনাপ্রধানের দায়িত্ব পালন করেন। ১৯৭৬ সাল থেকে ১৯৯১ সাল পর্যন্ত ১৬ বছর তিনি বিভিন্ন দেশে বাংলাদেশের নিযুক্ত রাষ্ট্রদূত হিসেবে কাজ করেছেন। এর মধ্যে রয়েছে মালয়েশিয়া, কানাডা, সুইডেন আর ইংল্যান্ড। ১৯৯৫ সালে আওয়ামী লীগে যোগদান করেন এবং ১৯৯৬ সালে আওয়ামী লীগের মনোনয়নে সংসদ নির্বাচনে অংশ নিয়ে নির্বাচিত হন।
রাজশাহী বিশ্ববিদ্যালয়
ইতিহাস
ব্রিটিশ যুগে রাজশাহী অঞ্চলের শিক্ষার মান উন্নয়নের জন্য ১৮৭৩ সালে প্রতিষ্ঠিত হয় রাজশাহী কলেজ৷ সে সময়ে রাজশাহী কলেজে আইন বিভাগসহ পোস্ট গ্রাজুয়েট শ্রেণী চালু করা হয়৷ কিন্ত এর কিছুদিন পরেই বন্ধ হয়ে যায় এসব কার্যক্রম৷ সে সময়েই রাজশাহীতে একটি নতুন বিশ্ববিদ্যালয় স্থাপনের প্রয়োজন অনুভূত হয়৷ ১৯৪৭ সালে দেশ বিভাগের পর পাকিস্তান সরকার দেশের সব কলেজ ঢাকা বিশ্ববিদ্যালয়ের অধিভুক্ত করার প্রক্রিয়া শুরু করে৷ রাজশাহীতে এ সময় স্যাডলার কমিশনের সুপারিশ অনুযায়ী বিশ্ববিদ্যালয় প্রতিষ্ঠার পক্ষে আন্দোলন শুরু হয়৷ ভাষা আন্দোলনের কিছুদিন আগ থেকেই মূলত রাজশাহীতে বিশ্ববিদ্যালয় প্রতিষ্ঠার আন্দোলন শুরু হয়৷ ১৯৫০ সালের ১৫ নভেম্বর রাজশাহীর বিশিষ্ট ব্যক্তিদের নিয়ে ৬৪ সদস্য বিশিষ্ট একটি কমিটি গঠন করা হয়৷ রাজশাহীতে বিশ্ববিদ্যালয় ও মেডিকেল কলেজ স্থাপনের জন্য সর্বপ্রথম জনসভা অনুষ্ঠিত হয় ১৯৫২ সালের ১০ ফেব্রুয়ারি রাজশাহী শহরের ভুবন মোহন পার্কে ৷ প্রথম অবশ্য দাবি ওঠে রাজশাহী কলেজেই৷ ১৯৫২ সালের ৬ ফেব্রুয়ারি শহরের সব শিক্ষাপ্রতিষ্ঠানের শিক্ষার্থীরা রাজশাহী কলেজ প্রাঙ্গনে সমবেত হয়ে রাজশাহী বিশ্ববিদ্যালয় অধ্যাদেশ পাস করার দাবি তোলে৷
পরবর্তীতে ১৩ই ফেব্রুয়ারি ভূবন মোহন পার্কেই আলহাজ্ব আব্দুল হামিদ এমএলএ এর সভাপতিত্বে অনুষ্ঠিত হয় আরও একটি জনসভা৷ উক্ত সভায় বক্তব্য রাখেন ইদ্রিস আহমেদ এমএলএ, প্রভাষ চন্দ্র লাহিড়ী, খোরশেদ আলম, আনসার আলী, আব্দুল জব্বার প্রমূখ৷ রাজশাহী বিশ্ববিদ্যালয় প্রতিষ্ঠার দাবি ক্রমেই তীব্র হতে থাকে৷ এক পর্যায়ে বিশ্ববিদ্যালয় প্রতিষ্ঠার দাবি জানাতে গিয়ে কারারুদ্ধ হন ১৫ ছাত্রনেতা ৷ পরে ছাত্রজনতার পক্ষ থেকে ঢাকায় একটি ডেলিগেশন পাঠানো হয়৷ ওই ডেলিগেশনের সদস্যদের মধ্যে মরহুম আবুল কালাম চৌধুরী ও আব্দুর রহমানের নাম উল্লেখযোগ্য৷ এভাবে একের পর এক আন্দালনের চাপে স্থানীয় আইন পরিষদ রাজশাহীতে বিশ্ববিদ্যালয় প্রতিষ্ঠার ব্যাপারে গুরুত্ব দেয়৷ এই আন্দোলনে একাত্ব হন পূর্ববঙ্গীয় আইনসভার সদস্য প্রখ্যাত আইনজীবী মাদার বখশ৷
১৯৫৩ সালের ৬ ফেব্রুয়ারি ভুবন মোহন পার্কে আরও একটি জনসভায় বক্তব্য রাখতে গিয়ে মাদার বখশ সরকারকে হুশিয়ার করে বলেন, যদি রাজশাহীতে বিশ্ববিদ্যালয় স্থাপন না হয় তবে উত্তরবঙ্গকে একটি স্বতন্ত্র প্রদেশ দাবি করতে আমরা বাধ্য হব৷ মাদার বখশের এই বক্তব্যে সাড়া পড়ে দেশের সুধী মহলে এবং সাথে সাথে টনক নড়ে সরকারেরও৷ অবশেষে ১৯৫৩ সালের ৩১ মার্চ প্রাদেশিক আইনসভায় রাজশাহী বিশ্ববিদ্যালয় প্রতিষ্ঠা আইন পাশ হয়। নতুন উপাচার্য প্রফেসর ইতরাত হোসেন জুবেরীকে সঙ্গে নিয়ে মাদারবখশ রাজশাহী বিশ্ববিদ্যালয়ের কাঠামো পরিকল্পনা প্রণয়ন করে৷ এ দুজনকে যুগ্ম সম্পাদক করে মোট ৬৪ সদস্য বিশিষ্ট বিশ্ববিদ্যালয় বাস্তবায়ন কমিটি গঠন করা হয়৷ এর পৃষ্ঠপোষক ছিলেন তৎকালীন বিভাগীয় কমিশনার এম এ খুরশীদ৷ একই বছর ৬ জুলাই প্রফেসর ইতরাত হোসেন জুবেরীকে উপাচার্য নিয়োগ করে বিশ্ববিদ্যালয় আনুষ্ঠানিক ভাবে যাত্রা শুরু করে। শুরুতে ১৬১ জন ছাত্র-ছাত্রী নিয়ে বিশ্ববিদ্যালয়ের শিক্ষা কার্যক্রম শুরু হয়। প্রথম ক্লাস শুরু হয় রাজশাহী কলেজে৷ উপাচার্য ও উপ-উপাচার্যের দফতর প্রতিষ্ঠা করা হয় পদ্মার তীরের বড়কুঠি নামে পরিচিত ঐতিহাসিক রেশম কুঠি বা নীল কুঠির উপর তলায়৷ বড়কুঠির কাছেই তৎকালীন ভোলানাথ বিশ্বেশ্বর হিন্দু একাডেমিতে চিকিৎসাকেন্দ্র ও পাঠাগার তেরি করা হয়৷ বিশ্ববিদ্যালয়ের পরীক্ষা নিয়ন্ত্রকের দফতর স্থাপন করা হয় জমিদার কুঞ্জমোহন মৈত্রের বাড়িতে৷ বড়কুঠি পাড়ার মাতৃধামে স্থাপন করা হয় কলেজ পরিদর্শক দফতর৷ বিশ্ববিদ্যালয়ের প্রথম রেজিস্ট্রার নিযুক্ত হন ওসমান গনি ও প্রথম পরীক্ষা নিয়ন্ত্রক নিযুক্ত হন অধ্যাপক আব্দুল করিম৷ শহরের বিভিন্ন স্থানে ভাড়া করা বাড়িতে গড়ে ওঠে ছাত্রাবাস৷ রাজশাহী কলেজ সংলগ্ন ফুলার হোস্টেলকে রুপান্তরিত করা হয় বিশ্ববিদ্যালয়ের ছাত্রাবাস হিসেবে৷ বড়কুঠি এলাকার লালকুঠি ভবন ও আরেকটি ভাড়া করা ভবনে ছাত্রী নিবাস স্থাপন করা হয়৷
১৯৫৮ সালে বর্তমান ক্যাম্পাসে দালান-কোঠা ও রাস্তাঘাট নির্মাণ শুরু হয়। রাজশাহী বিশ্ববিদ্যালয়ের শিক্ষা কার্যক্রম স্থানান্তর করা হয় মতিহারের নিজস্ব ক্যাম্পাসে এবং ১৯৬৪ সালের মধ্যে বিশ্ববিদ্যালয়ের সকল অফিস ও বিভাগ এখানে স্থানান্তরিত হয়৷ এই ক্যাম্পাসটি গড়ে ওঠে অস্ট্রেলিয়ান স্থপতি ড. সোয়ানি টমাসের স্থাপত্য পরিকল্পনায়৷
বাংলাদেশের স্বাধীনতা আন্দোলনে রাজশাহী বিশ্ববিদ্যালয়
thumb|right|রাজশাহী বিশ্ববিদ্যালয় প্রাঙ্গনে স্বাধীনতা যুদ্ধের স্মরনে নির্মিত ভাষ্কর্য [[সাবাস বাংলাদেশ]]
১৯৬৯ সালের ১৮ ফেব্রুয়ারি বিশ্ববিদ্যালয়ের প্রক্টর জনপ্রিয় ব্যক্তিত্ব ড. মোহাম্মদ শামসুজ্জোহার প্রাণের বিনিময়ে স্বাধিকার সংগ্রামের ইতিহাসে যুক্ত হয় রাজশাহী বিশ্ববিদ্যালয়ের নাম। প্রক্টর হিসেবে শান্তিরক্ষার দায়িত্ব পালনরত ড. জোহা ছাত্রদের মিছিলকে সংযত রাখার চেষ্টা করেছিলেন, চেষ্টা করছিলেন তার প্রাণপ্রিয় ছাত্ররা যাতে পশ্চিমা শাসক চক্রের লেলিয়ে দেয়া সশস্ত্র বাহিনীর আক্রমণের শিকার না হয়। কিন্তু ওদের বর্বর আক্রোশ মুহূর্তে বিদীর্ণ করে তার বুক। ড. জোহার মৃত্যুতে সারাদেশ বিক্ষোভে ফেটে পড়েছিল। প্রতিবাদে টলে উঠেছিল আইয়ুব খানের গদি, পতন হয়েছিল সেই স্বৈরশাসকের। তারই ফলে পরাধীনতার শৃঙ্খল থেকে মুক্তির পথের একটি ধাপ পেরিয়ে এসেছিল মুক্তিকামী বাঙালী। বাঙালীর মনে অধ্যাপক জোহা বেঁচে আছেন শহীদ জোহা হিসেবে। মুক্তিযুদ্ধের প্রাথমিক পর্বেই বর্বর পাকিস্তানি সেনাবাহিনীর হাতে প্রাণ দিয়েছেন বিশ্ববিদ্যালয়ের শিক্ষক শহীদ হবিবুর রহমান, শহীদ [মীর আবদুল কাইয়ুম], শহীদ সুখরঞ্জন সমাদ্দার। অকথ্য নির্যাতন ভোগ করেছিলেন গণিত বিভাগের শিক্ষক মজিবর রহমান। এছাড়া আরও ত্রিশ জন ছাত্র, কর্মচারী-কর্মকর্তাও মুক্তিযুদ্ধে শহীদ হন।
প্রতীক
রাজশাহী বিশ্ববিদ্যালয়ের প্রতীকে রয়েছে একটি বৃত্ত; সেটা বিশ্বের প্রতীক। একটি উন্মুক্ত গ্রন্থ; যা জ্ঞানের প্রতীক এবং আকাশদৃষ্টি থেকে শাপলা ফুল; যা সৌন্দর্য, পবিত্রতা ও জাতীয় প্রতীক। এটি সূর্য অর্থেও প্রাণ ও শক্তির প্রতীক। বাংলাদেশের অভ্যুদয়ের পরপরই বিশ্ববিদ্যালয়ের নতুন প্রতীকের জন্য পুরস্কার ঘোষণা করে নকশা আহ্বান করা হয়। শিল্পী গোলাম সারওয়ারের আঁকা মূল নকশা নির্বাচনের পর কিছুটা পরিবর্তন করে বর্তমান প্রতীকে রুপ দেন শিল্পাচার্য জয়নুল আবেদিন ও শিল্পী হাশেম খান।
প্রতীকের রং বৃত্ত ও মূল গ্রন্থ কোবাল্ট ব্লু। সেটা আকাশ, নদী ও উদারতার রং। গ্রন্থের বহিঃরেখা রক্তলাল, জাতীয় পতাকার রং। গ্রন্থের মধ্যরেখা সোনালি, সোনার মতই মূল্যবান শিক্ষার গুনগত মূল্য।
ক্যাম্পাস
প্রায় ৭৫৩ একর বা ৩০৪ হেক্টর এলাকাজুড়ে রাজশাহী বিশ্ববিদ্যালয় ক্যাম্পাস৷ রাজশাহী বিশ্ববিদ্যালয়ে রয়েছে ৫টি উচ্চতর গবেষণা ইন্সটিটিউট, ৯টি অনুষদের অধীনে ৫৯টি বিভাগে বর্তমানে পরিচালিত হচ্ছে রাজশাহী বিশ্ববিদ্যালয়ের শিক্ষা কার্যক্রম৷ ক্যাম্পাসের উত্তর পূর্ব দিক জুড়ে রয়েছে ছাত্রদের জন্য ১১টি আবাসিক হল ৷ ছাত্রীদের জন্য রয়েছে ৬টি আবাসিক হল যা ক্যাম্পাসের পশ্চিম প্রান্তে অবস্থিত৷ পূর্ব দিকে গবেষকদের জন্য রয়েছে একটি ডরমিটরি। পূর্ব ও পশ্চিম প্রান্ত জুড়ে রয়েছে শিক্ষক ও কর্মকর্তা-কর্মচারীদের জন্য আবাসিক এলাকা৷ বিশ্ববিদ্যালয়ের শহীদ স্মৃতি সংগ্রহশালা এদেশের সর্বপ্রথম স্থাপিত মুক্তিযুদ্ধ জাদুঘর। তাছাড়া রয়েছে সাবাস বাংলাদেশ নামে একটি ভাষ্কর্য৷ এছাড়াও রয়েছে গোল্ডেন জুবিলি টাওয়ার৷
রাজশাহী বিশ্ববিদ্যালয়ে বর্তমানে তিনটি সাংবাদিক সংগঠন সক্রিয় রয়েছে। ১৫টি সংগঠন নিয়ে রয়েছে রাজশাহী বিশ্ববিদ্যালয় কেন্দ্রীয় সাংস্কৃতিক জোট। রাজশাহী ইউনিভার্সিটি ডিবেটিং ফোরাম - আরইউডিএফ (পূর্বে বিজনেস স্টাডিজ ফ্যাকাল্টি ডিবেটিং ফোরাম - বিএফডিএফ নামে পরিচিত) ও গোল্ড বাংলাদেশ প্রধান দুটি বিতর্ক সংগঠন। এছাড়া আছে বিভিন্ন হল ভিত্তিক বিতর্ক ক্লাব। আইন বিভাগে রয়েছে একটি বিখ্যাত মুট কোর্ট সংগঠন। রাজশাহী বিশ্ববিদ্যালয় ক্যারিয়ার ক্লাব শিক্ষার্থীদের ক্যারিয়ার সম্পর্কে সচেতন বা সহায়তা করতে কাজ করে যাচ্ছে। এছাড়া বিদেশে উচ্চশিক্ষার জন্য সহায়তায় রয়েছে রাজশাহী বিশ্ববিদ্যালয় হায়ার স্টাডি ক্লাব। উদ্যোগ, বিজনেস এবং ডেভেলপমেন্ট নিয়ে কাজ করছে স্টার্টআপ আরইউ। রাজশাহী বিশ্ববিদ্যালয় পাঠক ফোরাম শিক্ষার্থীদের বই পাঠে মাধ্যমে বিকশিত হওয়ার একটি প্লার্টফর্ম হিসেবে কাজ করে যাচ্ছে।
শিক্ষা সহায়ক সুবিধা
সাধারণ শিক্ষার্থী ও গবেষকদের শিক্ষা সহায়ক হিসেবে এখানে রয়েছে কেন্দ্রীয় গ্রন্থাগার, বিভাগীয় সেমিনার লাইব্রেরী, বিভাগীয় কম্পিউটার ল্যাব, ইন্সটিটিউট ও অনুষদ লাইব্রেরী, বরেন্দ্র গবেষণা জাদুঘর ও লাইব্রেরী এবং কম্পিউটার সেন্টার। সংস্কৃতি চর্চার জন্য রয়েছে শিক্ষক-ছাত্র সাংস্কৃতিক কেন্দ্র - টিএসসিসি এবং খেলাধুলার জন্য স্টেডিয়াম, জিমনেশিয়াম, সুইমিং পুলসহ প্রয়োজনীয় অবকাঠামো রয়েছে।
বিভিন্ন ভবন পরিচিতি
বিশ্ববিদ্যালয় মেইন গেট থেকে শহীদ শামসুজ্জোহা চত্বরের দিকে যতই এগোনো যায় বৃক্ষরাজির মধ্যে দিয়ে এই ভবনটি ততই উন্মুক্ত হতে থাকে। শেষে শহীদ শামসুজ্জোহা চত্বরে এসে পুরো ভবনটি বিশাল আকারে দর্শনার্থীর চোখে ধরা দেয়। এই অনুপম স্থাপত্য বৈশিষ্ট্যটি রাজশাহী বিশ্ববিদ্যালয়ের মতিহারের সবুজ চত্বরের আলিঙ্গনে লুকিয়ে থাকা জ্ঞানের বিশালত্বকেই ফুটিয়ে তোলে। বামে গেলে প্যারিস রোডের সুউচ্চ গগনশিরীষের ফাঁকে শুভ্র মেঘ আর নীল আকাশের লুকোচুরি খেয়াল করা যায়। পুরো সড়কটি বিখ্যাত এর অসাধারণ সৌন্দর্য আর সবুজ আচ্ছাদনের জন্য।
ডিনস কমপ্লেক্স এটি মূলত বিভিন্ন বিভাগের সমন্বয়ক দপ্তরের কেন্দ্র। এখানে অনেক প্রখ্যাত অধ্যাপকগনের চেম্বার এবং ডীন অফিস রয়েছে। শহীদুল্লাহ কলাভবনের ডানে এই ভবনে কলা, আইন, বিজনেস স্টাডিজ ও সামাজিক বিজ্ঞান অনুষদ অফিস। এই ভবনে ইন্টারন্যাশনাল রিলেশনস বিভাগের অফিস আছে। ডিনস কমপ্লেক্সের তৃতীয় তলায় একটি সম্মেলন কক্ষ রয়েছে। এছাড়াও ভবনটির নীচ তলায় রয়েছে একটি ক্যান্টিন।
এই ভবনের পূর্ব নাম ছিল প্রথম বিজ্ঞান ভবন। বাস স্ট্যান্ডের উত্তরে নিচতলায় আহমেদ হোসেন গ্যালারি। এই ভবনের দক্ষিণ পাশে পদার্থবিজ্ঞান, উত্তর পাশে ফলিত পদার্থ বিজ্ঞান ও ইলেক্ট্রনিক ইনজিনিয়ারিং এবং প্রকৌশল অনুষদের ডীন অফিস।
ধারণা করা হয় এই প্রান্তরেই এক সময় প্রাচীন ডাচ কুঠি ছিল।
১৯১০ সালে প্রতিষ্ঠিত দেশের সর্বপ্রাচীন সংগ্রহশালা - বরেন্দ্র গবেষণা জাদুঘর বঙ্গীয় শিল্পকলার বিপুল ও বর্ণাঢ্য সংগ্রহের জন্য সারা বিশ্বের কাছে পরিচিত। রাজশাহী শহরে অবস্থিত, বাংলদেশের সুপ্রাচীন ইতিহাস ও ঐতিহ্যের স্মারক এই জাদুঘরটি ১৯৬৪ সাল থেকে রাজশাহী বিশ্ববিদ্যালয় পরিচালনা করে আসছে।
উল্লেখ্য, রাজশাহী বিশ্ববিদ্যালয়ের বাস পরিবহন ব্যবস্থা বাংলাদেশের সর্ববৃহৎ বিশ্ববিদ্যালয়ভিত্তিক বাস পরিবহন নেটওয়ার্ক।
thumb|250px|স্ফুলিঙ্গ (শহীদ শামসুজ্জোহা স্মৃতি ভাস্কর্য)
স্মৃতিস্তম্ভ ও ভাস্কর্য
thumb|250px|সুবর্ণ জয়ন্তি টাওয়ার
অনুষদসমূহ ও ইন্সটিটিউটসমূহ
রাজশাহী বিশ্ববিদ্যালয়ে সর্বমোট ১১ টি অনুষদের অধীনে ৫৯টি বিভাগ রয়েছে এবং অধিভুক্ত শিক্ষাপ্রতিষ্ঠান রয়েছে ৪১টি; যার মধ্যে সরকারি ১১টি ও বেসকারি ২৪টি। অনুষদসমূহঃ
এছাড়া উচ্চতর গবেষণা ইনস্টিটিউট রয়েছে ৫টি। ইন্সটিটিউটসমূহঃ
প্রদত্ত ডিগ্রীসমূহ
রাজশাহী বিশ্ববিদ্যালয় থেকে বিশ্বমানের নিম্নলিখিত ডিগ্রী প্রদান করা হয়:-
স্নাতক (অনার্স)
বিএ, বিএফএ, বিপিএ, বিএসসি, বিফার্ম, এলএলবি, বিবিএ, বিএসএস, বিএসসি এজি, বিএসসি ফিশারীজ।
স্নাতক
বিএসসি ইঞ্জিনিয়ারিং, বিএসসি ইন টেক্সটাইল ইঞ্জিনিয়ারিং, বিএসসি ইন ফিজিওথেরাপি, বিএসসি ইন নার্সিং, বিএসসি ( পোস্ট বেসিক) নার্সিং/পাবলিল হেলথ নার্সিং, বিএসসি ইন মেডিকেল টেকনোলজি ( ল্যাবরেটরি/ডেন্টাল)।
স্নাতকোত্তর
এমএসসি ইঞ্জিনিয়ারিং, এম ইঞ্জিনিয়ারিং, এমএ, এমএফএ, এমপিএ, এমএসসি, এমফার্ম, এলএলএম, এমবিএ, এমএসএস, এমএস এজি, এমএস ফিশারীজ, এমপিএস।
বৃত্তিমূলক
এমবিবিএস, বিডিএস, ডিভিএম।
স্নাতকোত্তর (চিকিৎসা)
এমফিল, এমএস, এমডি, এমপিএইচ, ডিপ্লোমা।
উচ্চতর
এমফিল, পিএইচডি।
আবাসিক হল সমূহ
বিশ্ববিদ্যালয়ে শিক্ষার্থীদের জন্য মোট ১৭টি হল এবং একটি আন্তর্জাতিক মানের ডরমেটরি রয়েছে, যার মধ্যে ১১টি হল ছেলেদের এবং ৬টি মেয়েদের হল।
এছাড়াও গবেষক ও বিদেশী ছাত্রছাত্রীদের জন্য একটি আন্তর্জাতিক মানের ডরমেটরি রয়েছে। যার নাম শহীদ মীর আব্দুল কাইয়ুম ইন্টারন্যাশনাল ডরমেটরি।
বিজ্ঞান
রাজশাহী বিশ্ববিদ্যালয় সায়েন্স ক্লাব
বিজ্ঞান আন্দোলন মঞ্চ,রাজশাহী বিশ্ববিদ্যালয় ।
রাজশাহী বিশ্ববিদ্যালয় এগ্রিকালচারাল ক্লাব:কৃষি অনুষদের শিক্ষার্থীদের পারস্পরিক সম্পর্ক, দক্ষতা ও লিডারশিপ উন্নয়নের পাশাপাশি কৃষির উন্নয়ন ও কৃষি বিষয়ক গবেষণার লক্ষ্যে প্রতিষ্ঠিত সংগঠন ।(পূর্বনাম AFSA)
সাংস্কৃতিক
রাজশাহী বিশ্ববিদ্যালয় ক্যাম্পাসে বর্তমানে ২২ টিরও বেশি সক্রিয় সাংস্কৃতিক দল রয়েছে। স্বনন, ঐকতান
বাংলাদেশ গণশিল্পী সংস্থা, উদীচী, চারণ সাংস্কৃতিক কেন্দ্র, অরণী সাংস্কৃতিক সংসদ
রাজশাহী বিশ্ববিদ্যালয় কেন্দ্রীয় সাংস্কৃতিক জোট, বঙ্গবন্ধু সাংস্কৃতিক জোট রাজশাহী বিশ্ববিদ্যালয় ডিবেটিং ফোরাম(RUDF) (পূর্ব নাম BFDF), গ্রুপ অব লিবারেল ডিবেটরস (গোল্ড) বাংলাদেশ, ক্রিডেন্স, রেটোরিক অন্যতম।
রাজশাহী বিশ্ববিদ্যালয় মুট কোর্ট সোসাইটি।
চিহ্ন, স্নান
ম্যাজিক লণ্ঠন, রাজশাহী বিশ্ববিদ্যালয় ফিল্ম সোসাইটি
রাজশাহী বিশ্ববিদ্যালয় প্রেসক্লাব, রাজশাহী বিশ্ববিদ্যালয় সাংবাদিক সমিতি (রাবিসাস), রাজশাহী বিশ্ববিদ্যালয় রিপোর্টার্স ইউনিটি
শিল্পযাত্রা, বরেন্দ্র আর্ট সোসাইটি, জলটল।
ইচ্ছে: ইচ্ছে হচ্ছে সুবিধাবঞ্চিত শিশুদের নিয়ে কাজ করা একটি সংগঠন।
রাজশাহী বিশ্ববিদ্যালয় রোভার স্কাউট গ্রুপ: এই সংগঠনটি ১৯৭৬ সালে প্রতিষ্ঠিত। আদর্শ নাগরিক হিসেবে নিজেকে গড়ে তোলার পাশাপাশি বিভিন্ন সামাজিক জন সচেতনতা মূলক কাজ করে সংগঠনটি । এছাড়াও প্রশাসনিক কাজে সহযোগিতা করায় ক্যাম্পাসে অধিক পরিচিত। সংগঠনটির নিয়ন্ত্রক রাজশাহী বিশ্ববিদ্যালয় প্রশাসন। বিশ্ববিদ্যালয়ের উপাচার্য সংগঠনটির গ্রুপ কমিটির সভাপতি।
রাজশাহী বিশ্ববিদ্যালয় পাঠক ফোরাম: ১৯৮৯ সালে প্রতিষ্ঠিত সংগঠনটি শিক্ষার্থীদের দক্ষ মানবসম্পদ হিসেবে গড়ে তোলার লক্ষ্য নিয়ে বিষয়ভিত্তিক উন্মুক্ত আলোচনা, সেমিনার আয়োজন, অফিস ব্যবস্থাপনা প্রশিক্ষণ, বিতর্ক, উপস্থাপনা প্রভৃতি বিষয় নিয়ে কাজ করে থাকে।
ক্যারিয়ার সচেতন ছাত্রদের জন্য ২০১৩ সালে রাজশাহী বিশ্ববিদ্যালয় ক্যারিয়ার ক্লাব আনুষ্ঠানিক যাত্রা শুরু করে। এই সংগঠনটি ক্যারিয়ার ফেয়ার সহ স্কিল ডেভলপমেন্ট সংক্রান্ত নানা কাজ করে। ২০১৩ সালেই RUMUNA নামে একটি সংগঠন আত্নপ্রকাশ করে, যা জাতিসংঘ ভিত্তিক একটি সংগঠন। এছাড়া ২০১৪ সালে রাজশাহী ইউনিভার্সিটি হায়ার স্টাডি ক্লাব নামে আরো একটি সংগঠন আত্মপ্রকাশ করে এবং যারা ইতোমধ্যেই উচ্চশিক্ষা নিয়ে অনেক সেমিনারের আয়োজন করেছে। এছাড়া নবজগণ ফাউন্ডেশন, রোটারিক ক্লাব, ফটোগ্রাফিক ক্লাব সহ অনেক সংগঠন রয়েছে।
সমাবর্তন
রাজশাহী বিশ্ববিদ্যালয়ের প্রথম সমাবর্তন অনুষ্ঠিত হয় ১৯৫৩ সালে। এরপর ১৯৫৯, ১৯৬১, ১৯৬২, ১৯৬৫, ১৯৭০, ১৯৯৮, ২০১২, ২০১৫, ২০১৮ ও ২০১৯ সালে অনুষ্ঠিত হয়েছে যথাক্রমে দ্বিতীয়, তৃতীয়, চতুর্থ, পঞ্চম, ষষ্ঠ, সপ্তম, অষ্টম, নবম, দশম ও একাদশ সমাবর্তন। তবে মুক্তিযুদ্ধের আগের সমাবর্তনগুলোর বিস্তারিত কোন তথ্য পাওয়া যায়নি। ধারণা করা হয়, সেগুলো স্বাধীনতা যুদ্ধের সময় ধ্বংসপ্রাপ্ত হয়ে থাকতে পারে। উল্লেখ্য দেশ স্বাধীন হওয়ার পর ১৯৭৩ সালের ২২ এপ্রিল অধ্যাপক খান সারওয়ার মুরশিদ উপাচার্য থাকাকালীন একটি বিশেষ সমাবর্তন অনুষ্ঠিত হয়। সেসময় বিশ্ববিদ্যালয়ের আচার্য ছিলেন তৎকালীন রাষ্ট্রপতি বিচারপতি আবু সাঈদ চৌধুরী। উক্ত সমাবর্তনে মুক্তিযুদ্ধে বিশেষ অবদানের জন্য ফরাসি মনীষা আঁন্দ্রে মালরোকে ডি-লিট প্রদান করা হয়।
অষ্টম সমাবর্তন
২০১২ সালের ০৯ ডিসেম্বার অধ্যাপক আব্দুস সোবহান উপাচার্য থাকাকালীন অষ্টম সমাবর্তন অনুষ্ঠিত হয়। শিক্ষামন্ত্রী নুরুল ইসলাম নাহিদ অনুষ্ঠানের উদ্বোধন করেন। বিশ্ববিদ্যালয়ের আচার্য রাষ্ট্রপতি জিল্লুর রহমান অসুস্থ থাকায় শিক্ষামন্ত্রী এই অনুষ্ঠানে সভাপতিত্ব করেন। এই সমাবর্তনে সমাবর্তন বক্তা ছিলেন ঢাকা বিশ্ববিদ্যালয়ের ইমেরিটাস অধ্যাপক আনিসুজ্জামান।
নবম সমাবর্তন
২০১৫ সালের ১৮ জানুয়ারি অধ্যাপক মুহম্মদ মিজানউদ্দিন উপাচার্য থাকাকালীন নবম সমাবর্তন অনুষ্ঠিত হয়। এতে সভাপতিত্ব করেন বিশ্ববিদ্যালয়ের আচার্য ও রাষ্ট্রপতি মো. আবদুল হামিদ। অনুষ্ঠানে সমাবর্তন বক্তা হিসেবে উপস্থিত ছিলেন দিল্লির জামিয়া মিলিয়া ইসলামিয়া বিশ্ববিদ্যালয়ের উপাচার্য অধ্যাপক ড. তালাত আহমদ।
দশম সমাবর্তন
সর্বশেষ দশম সমাবর্তন ২০১৮ সালের ২৯ সেপ্টেম্বর অনুষ্ঠিত হয়। এতে সভাপতিত্ব করেন বিশ্ববিদ্যালয়ের আচার্য ও রাষ্ট্রপতি আবদুল হামিদ। সমাবর্তনে বিশেষ অতিথি ছিলেন শিক্ষামন্ত্রী নুরুল ইসলাম নাহিদ এবং সমাবর্তন বক্তা ছিলেন চট্টগ্রাম বিশ্ববিদ্যালয়ের (চবি) সাবেক উপাচার্য ও ইমেরিটাস অধ্যাপক আলমগীর আলমগীর মোহাম্মদ সিরাজুদ্দীন। সমাবর্তনে ৬ হাজার ১৪ জন গ্র্যাজুয়েট নিবন্ধন করেছিল। বাংলা সাহিত্যে কৃতিত্বপূর্ণ অবদানের স্বীকৃতিস্বরূপ এই সমাবর্তনে দুই প্রখ্যাত সাহিত্যিক অধ্যাপক হাসান আজিজুল হক ও দেশবরেণ্য সাহিত্যিক সেলিনা হোসেনকে সম্মানসূচক ডক্টর অব লিটারেচার (ডি-লিট) ডিগ্রিতে ভূষিত করা হয়।
একাদশ সমাবর্তন
একাদশ সমাবর্তন ২০১৯ সালের ৩০ নভেম্বর অনুষ্ঠিত হয়। এতে সভাপতিত্ব করেন বিশ্ববিদ্যালয়ের আচার্য ও রাষ্ট্রপতি আবদুল হামিদ। সমাবর্তনে বিশেষ অতিথি হিসেবে উপস্থিত ছিলেন বাংলাদেশ সরকারের শিক্ষামন্ত্রী ডা. দীপু মনি। এতে সমাবর্তন বক্তৃতা করেন ভারতের বিদ্যাসাগর বিশ্ববিদ্যালয়ের উপাচার্য অধ্যাপক ড. রঞ্জন চক্রবর্তী। এ সমাবর্তনে অংশগ্রহণের জন্য ৩ হাজার ৪৩১ জন স্নাতক নিবন্ধন করে।
ক্রীড়া
thumb| স্টেডিয়াম, রাজশাহী বিশ্ববিদ্যালয়
স্টেডিয়াম: দেশের একমাত্র বিশ্ববিদ্যালয় যেখানে রয়েছে পূর্ণাঙ্গ স্টেডিয়াম। প্রথম এবং দ্বিতীয় বিজ্ঞান ভবনের পূর্বে এর অবস্থান। নিয়মিত বিভিন্ন ধরনের খেলাধুলা অনুশীলন এবং প্রতিযোগিতা অনুষ্ঠিত হয় এখানে। এখানে আরও রয়েছে শরীরচর্চা শিক্ষা বিভাগ, স্টুয়ার্ড শাখা, রোভার স্কাউট অফিস ও ডাকঘর। স্টেডিয়ামের পূর্ব দিকে রয়েছে জিমনেশিয়াম, সুইমিং পুল, টেনিস কমপ্লেক্স ও বাস্কেটবল কোর্ট।স্টেডিয়ামটির ধারণক্ষমতা প্রায় ৩০০০০ । বর্তমানে এই স্টেডিয়ামের নাম শেখ কামাল স্টেডিয়াম করা হয়েছে ।
উপাচার্যগণ
রাজশাহী বিশ্ববিদ্যালয় প্রতিষ্ঠার পর থেকে এ পর্যন্ত ২৩ মেয়াদে মোট ২০ জন উপাচার্য দায়িত্ব পালন করেছেন। প্রফেসর ডক্টর ইতরাত হোসেন জুবেরী ছিলেন প্রথম উপাচার্য এবং ২৪তম ও বিশ্ববিদ্যালয়ের বর্তমান উপাচার্য হচ্ছেন অধ্যাপক গোলাম সাব্বির। প্রফেসর ডক্টর মুহাম্মদ আবদুল বারী ও প্রফেসর ডক্টর এম আবদুস সোবহান দুই মেয়াদে উপাচার্যের দায়িত্ব পালন করেছেন। জাতীয় অধ্যাপক প্রফেসর ডক্টর সৈয়দ আলী আহসান এই বিশ্ববিদ্যালয়ের ৮ম উপাচার্য হিসেবে দায়িত্ব পালন করেন।
উপ-উপাচার্যগণ
রাজশাহী বিশ্ববিদ্যালয় প্রতিষ্ঠার পর থেকে এ পর্যন্ত মোট ১১ জন উপ-উপাচার্যের তালিকা দায়িত্ব পালন করেছেন। প্রফেসর ড. আমানুল্লাহ আহমদ ছিলেন প্রথম উপ-উপাচার্য। বর্তমানে, প্রফেসর আনন্দ কুমার সাহা ও প্রফেসর ড. চৌধুরী মো. জাকারিয়া উপ-উপাচার্য হিসেবে দায়িত্ব পালন করছেন।
উল্লেখযোগ্য শিক্ষার্থী ও শিক্ষক
বাংলাদেশের অনেক বিশিষ্ট ব্যক্তি এই প্রতিষ্ঠানে শিক্ষকতা, ফেলোশিপ ও ছাত্র হিসেবে যুক্ত ছিলেন।
কোলিন্দা গ্রাবার-কিতারোভিচ
কোলিন্দা গ্রাবার-কিতারোভিচ (জন্ম ২৯ এপ্রিল ১৯৬৮) ক্রোয়েশিয় রাজনীতিবিদ এবং কূটনীতিক। তিনি ৪র্থ ক্রোয়েশিয়ার রাষ্ট্রপ্রধান। ২০১৫-র ১৫ ফেব্রুয়ারি, ক্রোয়েশিয়া প্রজাতন্ত্রের প্রথম মহিলা রাষ্ট্রপ্রধান হিসেবে শপথ গ্রহণ করেন।
ক্রোয়েশিয়া রাষ্ট্রপতি নির্বাচনের আগে, প্রশাসনে এবং কূটনৈতিক অঙ্গনে অনেক গুরুত্বপূর্ণ দায়িত্ব পালন করেন তিনি। এর মধ্যে ছিল পররাষ্ট্র মন্ত্রণালয়ের উত্তর আমেরিকার বিভাগের প্রধানের দায়িত্ব; কানাডায় ক্রোয়েশীয় দূতাবাসে ডিপ্লোম্যাটিক কাউন্সিলর এবং মিনিস্টার-কাউন্সিলর। ইউরোপীয় সমন্বয় মন্ত্রী, পররাষ্ট্র ও ইউরোপীয় সমন্বয় মন্ত্রী, মার্কিন যুক্তরাষ্ট্রে ক্রোয়েশিয়ার রাষ্ট্রদূতের দায়িত্ব এবং ন্যাটো'র সহকারী মহাসচিব।
১৯৯৩ সালে তিনি ক্রোয়েশিয়ান ডেমোক্রেটিক ইউনিয়ন (এইচডিজেড)-এ যোগ দেন। ২০০৩ সালে তিনি তার দল ক্রোয়েশিয়ান ডেমোক্রেটিক ইউনিয়নের মনোনয়নে সংসদ নির্বাচিত হন। নিয়ম অনুযায়ী ক্রোয়েশিয়ার প্রেসিডেন্ট কোন রাজনৈতিক দলের পদে থাকতে পারবেন না। প্রেসিডেন্ট নির্বাচিত হওয়ার পরে তাকে ক্রোয়েশিয়ান ডেমোক্রেটিক ইউনিয়ন থেকে পদত্যাগ করতে হয়।
ফোর্বস ম্যাগাজিনের ২০১৭ সালের তালিকা অনুযায়ী তিনি বিশ্বের ৩৯তম সবচেয়ে ক্ষমতাধর ব্যক্তি।
২০১৮ সালের গুগল অনুসন্ধানের প্রবণতায় বাংলাদেশে সর্বোচ্চ অনুসন্ধান হওয়া শীর্ষ ব্যক্তি ছিলেন তিনি।
প্রাথমিক জীবন এবং শিক্ষা
বাম|থাম্ব|বাম থেকে ডানে: কোলিন্দা গ্রাবার-কিতারোভিচ, সলবান্দ এবং ডি হুপ শেফার প্রেসিডেন্ট [[জর্জ ডব্লিউ. বুশ|জর্জ ডবলু বুশের সাথে, ২০০৮ সালের ন্যাটো তে আলবেনিয়া ও ক্রোয়েশিয়ার অন্তরর্ভুক্তি সমর্থনে প্রোটোকল স্বাক্ষর।]] কোলিন্দা গ্রাবারের জন্ম ১৯৬৮ সালের ২৯ এপ্রিল ক্রোয়েশিয়ার রিজিকা এলাকায়। ওই সময় ক্রোয়েশিয়া যুগোস্লাভিয়া র অধীনে ছিল। ১৯১৮ সালে দক্ষিণ ইউরোপে সার্বিয়া, মন্টেনিগ্রো, স্লোভানিয়া, মেসিডোনিয়া, ক্রোয়েশিয়া আর বসনিয়া ও হার্জেগোভিনা মিলে গঠিত হয় নতুন রাষ্ট্র যুগোস্লাভিয়া। নব্বইয়ের দশকে একে একে চারটি যুদ্ধের মাধ্যমে ক্রোয়েশিয়া, মেসিডোনিয়া, বসনিয়া ও হার্জেগোভিনা আর স্লোভেনিয়া স্বাধীন হয়ে যায়। সার্বিয়া আর মন্টেনিগ্রো ‘ফেডারেল রিপাবলিক অব যুগোস্লাভিয়া’ নাম নিয়ে কিছুকাল টিকে থাকলেও ২০০৬ সালে মন্টেনিগ্রো স্বাধীন হয়ে গেলে যুগোস্লাভিয়া বিলীন হয়ে যায় ।
এর পরে ফিরে আসেন ক্রোয়েশিয়ায়। ভর্তি হন দেশের সব চেয়ে বড় এবং পুরনো বিশ্ববিদ্যালয় ইউনিভার্সিটি অফ জাগরেব-এর মানবিক ও সামাজিক বিজ্ঞান অনুষদ থেকে ১৯৯৩ সালে ইংরেজি এবং স্প্যানিশ ভাষা এবং সাহিত্যে গ্রাজুয়েশন করেন। এর পরে ১৯৯৫-১৯৯৬ পর্যন্ত ডিপ্লোমা কোর্স করেন অস্ট্রিয়া র ডিপ্লোম্যাটিক একাডেমি অফ ভিয়েনা থেকে। আবার ইউনিভার্সিটি অফ জাগরেবে ফিরে আসেন। ২০০০ সালে রাজনৈতিক বিজ্ঞান অনুষদ থেকে আন্তর্জাতিক সম্পর্কে স্নাতকোত্তর শেষ করেন।
২০০২-২০০৩ সালে জর্জ ওয়াশিংটন ইউনিভার্সিটিতে ফুলব্রাইট স্কলার হিসাবে যোগ দিয়ে ছিলেন। তিনি হার্ভার্ড ইউনিভার্সিটি র জন এফ. কেনেডি স্কুল অফ গভর্নমেন্টের ফেলোশিপ পেয়েছিলেন। জন্স হপকিন্স ইউনিভার্সিটি র স্কুল অফ অ্যাডভান্সড ইন্টারন্যাশনাল স্টাডিজের ভিজিটিং স্কলার ছিলেন। ২০১৫ তে তিনি ডক্টরেট ডিগ্রির জন্য আবার যোগ দিয়েছেন ইউনিভার্সিটি অফ জাগরেবের রাজনৈতিক বিজ্ঞান অনুষদে।
কর্মজীবন
২০০০ সালের নির্বাচনে ক্রোয়েশিয়ার ক্ষমতায় আসে সোশ্যাল ডেমোক্রেটিক পার্টি অফ ক্রোয়েশিয়া (এসডিপি)। নতুন প্রশাসন বাতিল করে দেয় ক্রোয়েশিয়ান ডেমোক্রেটিক ইউনিয়নের সকল রাজনৈতিক নিয়োগ। কোলিন্দা গ্রাবার-কিতারোভিচ কে ৬ সপ্তাহের মধ্যে দেশে ফেরার নির্দেশ দেয়া হয়। কিন্তু সেসময় তিনি সন্তানসম্ভবা ছিলেন - এবং তিনি চাচ্ছিলেন কানাডা য় তার সন্তানকে জন্ম দিতে। সরকারি নির্দেশ প্রত্যাখ্যান করে তিনি ফুল-ব্রাইট স্কলারশিপের জন্য আবেদন করেন জর্জ ওয়াশিংটন ইউনিভার্সিটি তে। ফুল-ব্রাইট স্কলারশিপ পেয়ে গেলে চলে যান মার্কিন যুক্তরাষ্ট্রে। সেখানেই জন্ম হয় তার প্রথম কন্যাসন্তানের। গ্রাজুয়েশন শেষ করে ২ বছর পরে ফিরে আসেন ক্রোয়েশিয়ায়। থাকতে শুরু করেন রাজধানী জাগরেব-এ।
২ বছর পরে সিদ্ধান্ত নেন ক্রোয়েশিয়ান পার্লামেন্টের নির্বাচনে অংশ নেয়ার। ২০০৩ সালে তিনি তার রাজনৈতিক দল ক্রোয়েশিয়ান ডেমোক্রেটিক ইউনিয়নের মনোনয়নে সংসদ নির্বাচিত হন। ক্ষমতায় ক্রোয়েশিয়ান ডেমোক্রেটিক ইউনিয়ন ফিরি আসলে তিনি ইউরোপীয় ইন্টিগ্রেশন মন্ত্রী হিসাবে দায়িত্ব পান। দায়িত্ব পেয়ে তিনি ক্রোয়েশিয়া ইউরোপীয় ইউনিয়নের সম্পর্কে নতুন দিগন্ত উন্মোচন করেন। দুই বছর পরে পররাষ্ট্র ও ইউরোপীয় ইন্টিগ্রেশন মন্ত্রী হিসাবে দায়িত্ব পান। তার কূটনৈতিক জ্ঞান, নেতৃত্বগুণ এবং রাজনৈতিক ক্যারিশমা দ্রুত তাকে স্পর্টলাইটে নিয়ে যায়।  অটোয়া চুক্তিতে পালন করেন বিশেষ ভূমিকা।
তবে সেই বছরই তৎকালীন প্রেসিডেন্ট তাকে মার্কিন যুক্তরাষ্ট্রে ক্রোয়েশিয়ার রাষ্ট্রদূতের দায়িত্ব দেন। ওয়াশিংটন ডিসি তে থাকার সময় এক কেলেঙ্কারিতে জড়িয় পড়ে তার নাম। তারা স্বামীর নীতিমালা ভেঙে ব্যক্তিগত কাজের দূতাবাসের অফিসিয়াল গাড়ী ব্যবহারকে কেন্দ্র করে এই ঘটনার সূত্রপাত হয়।
২০১১ সালে রাষ্ট্রদূতের পদ থেকে ইস্তফা দিয়ে ন্যাটো'র সহকারী মহাসচিবের দায়িত্ব নেন। প্রধানমন্ত্রীকে না জানিয়ে অত্যন্ত গুরুত্বপূর্ণ রাষ্ট্রপতির পদ থেকে ইস্তফা দেয়ায় সমালোচন মুখে পড়ে তিনি। তার এমন সিদ্ধান্তের জন্য ৯ মাস ফাঁকা ছিল মার্কিন যুক্তরাষ্ট্রে ক্রোয়েশিয়ার রাষ্ট্রদূতের পদ। আফগানিস্তানে ন্যাটো বাহিনীর ইমেজ বৃদ্ধি এবং সৈনিকদের মনোবল বাড়ানোই ছিল তার মূল দায়িত্ব। ন্যাটোতে থাকাকালেই কোলিন্দা গ্রাবার যুক্তরাষ্ট্রের খ্যাতনামা ব্যবসায়ী (রাজনীতিবিদ) ডেভিড রকিফেলোর প্রতিষ্ঠিত ‘ট্রাইলেটারাল কমিশন’-এর সদস্য মনোনীত হন। আমেরিকার বৈশ্বিক প্রাধান্য (হেজিমনি) তৈরি এবং ৯ /১১ পরবর্তী পরিস্থিতি সৃষ্টির অন্যতম কারিগর এই ‘ট্রাইলেটারাল কমিশন’। ন্যাটো এবং ‘ট্রাইলেটারাল কমিশন’-এ কাজের অভিজ্ঞতা কোলিন্দা গ্রাবারকে মার্কিন এস্টাবলিশমেন্টের খুব কাছে নিয়ে এসেছিল। সমালোচকদের মতে, এই সম্পর্ক তাকে ক্রোশিয়ার প্রেসিডেন্ট হতে সহায়তা করে। এর মধ্যে সাধারণ নির্বাচনে দলের হয়ে গুরুত্বপূর্ণ ভূমিকা পালন করেন। রাড়তে থাকে তার রাজনৈতিক জনপ্রিয়তা। ২০১৫ সালে ক্রোয়েশিয়ার প্রথম মহিলা প্রেসিডেন্ট নির্বাচিত হন।
রাষ্ট্রপতি প্রার্থীতা
থাম্ব|কোলিন্দা গ্রাবার-কিতারোভিচ ২০১৪ সালে। ক্রোয়েশীয় দৈনিক পত্রিকার জুটর্নজি লিস্ট ২০১২ সালের সেপ্টেম্বর মাসে একটি নিবন্ধ প্রকাশ করে বলে, আগামী রাষ্ট্রপতি নির্বাচনে ক্রোয়েশিয়ান ডেমোক্রেটিক ইউনিয়নের প্রার্থী হবেন কোলিন্দা গ্রাবার-কিতারোভিচ। সেই সময় অনেকে এটাকে নিছক ভবিষ্যতবানি মনে করলেও ২০১৪ নিশ্চিত করা হয় তিনিই হচ্ছেন প্রার্থী। ভোটের আগে কোলিন্দা গ্রাবার-কিতারোভিচ বলেছিলেন যে তিনি এই নির্বাচনে জয়ের ব্যাপারে আত্মবিশ্বাসী কেননা এই নির্বাচন হচ্ছে পরিবর্তনের নির্বাচন। ২০১৩ সালে ইউরোপিয়ান ইউনিয়নের সদস্য হয় ক্রোয়েশিয়া। এ দেশটির ২০ শতাংশ মানুষ এখনো বেকার যা কিনা বিশ্বে অন্যতম সর্বোচ্চ। কোলিন্দা গ্রাবার-কিতারোভিচ তাই দেশের অর্থনীতির উন্নয়নের উপর বেশি জোর দেবেন বলে ঘোষণা করেছিলেন।
রাষ্ট্রপতি নির্বচনে প্রথম দফয় ভোটো তিনি পেয়ে ছিলেন ৩৭ দশমিক দুই শতাংশ ভোট। তার নিকটতম প্রতিদন্দি পেয়েছিলন ৩৮ দশমিক পাঁচ শতাংম বোট। দ্বিতীয় দফার 'রান-অফ'-এ প্রয়োজনীয় ৫০ দশমিক সাত শাতাংশ ভোটে পেয়ে ক্রোয়েশিয়ার প্রথম মহিলা প্রেসিডেন্ট নির্বাচিত হন।  কোলিন্দা গ্রাবার-কিতারোভিচ প্রেসিডেন্ট নির্বাচিত হওয়ায় ক্রোয়েশিয়ার সরকার ব্যবস্থায় বামপন্থীদের দীর্ঘ ছয় বছরের শাসনের অবসান ঘটে।ডান|থাম্ব|200x200পিক্সেল|প্রেসিডেন্ট গ্রাবার-কিতারোভিচ, মার্কিন যুক্তরাষ্ট্রে সেক্রেটারি অব স্টেট জন কেরি, সমকালীন ফিউচার পার্টনারশিপ সভায় ২০১৬ ডান|থাম্ব|200x200পিক্সেল|প্রেসিডেন্ট গ্রাবার-কিতারোভিচ ইসরায়েলি প্রেসিডেন্ট রেইভেন রিভলিনের সাথে থাম্ব|200x200পিক্সেল|দুই দেশের মধ্যে [[২০১৮ ফিফা বিশ্বকাপ|২০১৮ বিশ্বকাপের ফাইনালে মুখোমুখি হওয়ার পর প্রেসিডেন্ট কোলিন্দা গ্রাবার-কিতারোভিচ ও ফরাসি প্রেসিডেন্ট ইমানুয়েল ম্যাক্রন।]]
ব্যক্তিগত জীবন
ব্যক্তি জীবনে ১৯৯৬ সালে তিনি জ্যাকব কিতারোভিচ কে বিয়ে করেন। রাজনৈতিক এই নেত্রী দুই সন্তানের জননী। তার মেয়ে ক্যাটরিনার (জন্ম এপ্রিল ২৩, ২০০১) আর ছেলে লোকা (জন্ম ২০০৩)।  তিনি ক্রিস্টান ধর্মের রোমান ক্যাথলিকে বিশ্বাসী।
কলিন্ডা ক্রোয়েশিয়ান ছাড়াও ইংরেজি, স্প্যানিশ ও পর্তুগীজ ভাষায় পারদর্শী। এছাড়া জার্মান, ফ্রেঞ্চ ও ইতালিয়ান ভাষাও তিনি বুঝতে পারেন।
২০১৮ সালের ফুটবল বিশ্বকাপে ক্রোরোশিয়ার প্রতি ম্যাচেই দেখা গেছে তার ঝলমলে উপস্থিতি। ক্রোয়েশিয়ার সব ম্যাচে যে কোনো উত্তেজনার পরই ক্যামেরা তাক করে থাকে এই আবেদনময়ী প্রেসিডেন্টের দিকেই। শুধু মাঠে ভাত্রেনি (ক্রোয়েশিয়া ফুটবল দলের ডাকনাম। মানে রূপকথার বালক!) কে সমর্থন করাই নয়, ফুটবলারদের অনুপ্রেরণা দিতে ড্রেসিংরুমেও হাজির ছিলেন 'হটেস্ট' প্রেসিডেন্ট। এমনকী জয়ের পর প্রত্যেক ফুটবলারকে নাকি জড়িয়েও ধরেছিলেন তিনি। তার বক্তব্য, ‘আসলে ভিভিআইপি বক্সে বসে খেলা দেখলে প্রথাগত পোশাক পরতে হয়। দলের হয়ে গলা ফাটাতেও সমস্যা হয়, তাই স্টেডিয়ামে বসেই খেলাটা উপভোগ করতে চাই আমি।’ ক্রোয়েশিয়া থেকে আর পাঁচজন সাধারণ নাগরিকের মতো তিনি ইকোনমি ক্লাসের টিকিট কাটেন। সাধারণ যাত্রীদের সঙ্গেই উড়ে আসেন রাশিয়ায়। আর পাঁচজন ফুটবল সমর্থকের মতোই লাইনে দাঁড়িয়ে সংগ্রহ করেন বিশ্বকাপের ফ্যান আইডি। তারপর সটান স্টেডিয়ামে। প্রিয় দলের জয়ে উচ্ছ্বাসও তার ছিল আর পাঁচজন সাধারণ সমর্থকের মতোই। সোশ্যাল মিডিয়ায় সেইসব ছবি শেয়ার করেছেন কোলিন্দা নিজেই। কোলিন্দা গ্রাবার-কিতরোভিচ একাধারে ক্রোয়েশিয়ার প্রশাসনিক প্রধান, সেনাবাহিনীর সর্বাধিনায়ক, আবার ফুটবল ভক্তও। তবে, আর পাঁচজন রাষ্ট্রনায়কের মতো ভিভিআইপি বক্সে বসে খেলা দেখতে পছন্দ করেন না কোলিন্দা। রাশিয়ায় গিয়ে কোলিন্দা গ্রাবার-কিতরোভিচ কূটনীতি যতটুকুই করেছেন, সেটিও ফুটবলকেন্দ্রিক। পুতিন ছাড়াও ব্রিটিশ প্রধানমন্ত্রী থেরেসা মে কে উপহার দিয়েছেন ক্রোয়েশিয়ার জার্সি। বিশ্বকাপের মাঝে অনুষ্ঠিত ন্যাটো র সম্মেলনে গিয়ে জার্সি উপহার দিয়েছেন ডোনাল্ড ট্রাম্প কে। ভ্লাদিমির পুতিন কে জার্সি উপহার দেন ক্রোয়েশিয়ার প্রেসিডেন্ট কোলিন্দা গ্রাবার-কিতরোভিচ।
১৯৩৭
১৯৩৭ গ্রেগরীয় বর্ষপঞ্জির একটি সাধারণ বছর।
কমলাবাড়ী ইউনিয়ন
কমলাবাড়ী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ৩১.০৮ কিমি২ (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৩২০ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
আবদুল ওয়াহিদী
আবদুল ওয়াহিদী বাদামের একটি ব্র্যান্ড, বাদামটি মূলত আফগানিস্তানে জন্মে। উত্তর আফগানিস্তানের খুলম নদীর উপত্যকাগুলি, বিশেষত বালখ প্রদেশ, সমানগান প্রদেশ এবং কুন্দুজ প্রদেশ আবদুল ওয়াহিদী বাদাম প্রচুর পরিমাণে উৎপাদন হয়। বলা হয়, বালখ প্রদেশটি বিশ্বের সেরা আবদুল ওয়াহিদী বাদাম জন্মায়। হাজী মোহ অঞ্চলটি আবদুল ওয়াহিদী ফার্মের উত্পাদনশীলতার একটি পরিচিত কেন্দ্র। আবদুল ওয়াহিদী বাদাম প্রকৃতিগতভাবে হলুদ বর্ণের হয়ে থাকে।
রাজেন্দ্র রেয়াং
রাজেন্দ্র রেয়াং একজন ভারতীয় রাজনীতিবিদ এবং ত্রিপুরা উপজাতি অঞ্চল স্বায়ত্তশাসিত জেলা পরিষদের প্রাক্তন নির্বাহী সদস্য।   তিনি ভারতের কমিউনিস্ট পার্টি (মার্ক্সবাদী) এর সদস্য এবং আদিবাসী যুব ফেডারেশন (টিওয়াইএফ) এর প্রাক্তন সভাপতি।
তিনি ত্রিপুরা আদিবাসী অঞ্চল স্বায়ত্তশাসিত জেলা পরিষদে উত্তর ত্রিপুরা জেলার ১-দামচেরা-জাম্পুই আসনের প্রতিনিধিত্ব করেন।
তথ্যসূত্র
<references group="" responsive="1">
হান্না ভেরেস
হান্না ইভানোভনা ভেরেস (ইউক্রেনীয়: Га́нна Іва́нівна Ве́рес; ২১ ডিসেম্বর ১৯২৮ - ১১ জুন ২০০৩) ছিলেন একজন ইউক্রেনীয় লোকশিল্পী এবং বয়নশিল্পী। সূচিশিল্পেও তিনি পারদর্শিনী ছিলেন। তিনি শিল্পী এবং বস্ত্রবয়ন কলাশিল্পী মারিয়া পোসোবচুকের কন্যা এবং শিল্পী ভ্যালেন্টিনা এবং এলেনা ভেরেসের মা ছিলেন। ১৯৬৮ সালে তিনি আনা ভাসিলাশচুকের সাথে শেভচেঙ্কো জাতীয় পুরস্কারে ভূষিত হন।
প্রাথমিক জীবন
হান্না ভেরেস ১৯২৮ সালের ২১ ডিসেম্বর কিয়েভ অঞ্চলের ভাইশোরোদ জেলার ওবুখোভিচি গ্রামে জন্মগ্রহণ করেন। হান্না ভেরেসের মা ছিলেন শিল্পী মারিয়া পোসোবচুক। ভেরেসের দুটি কন্যা। তাদের নাম ভ্যালেন্টিনা এবং এলেনা ভেরেস। দুজনেই প্রখ্যাত শিল্পী হয়েছিলেন। ইতিহাসবিদ এন এম নেভেগার মতে, পোসোবচুক তার মেয়েকে তার অনেক দক্ষতা শিখিয়েছিলেন। পরবর্তীকালে হান্না ভেরেস তার মায়ের কাছ থেকে পাওয়া শিক্ষাগুলি কন্যাদের শিখিয়ে ছিলেন।
ইউক্রেনের রাজধানী কিয়েভের বাস্তিনি লেনের একটি বাড়িতে হান্না ভেরেস বাস করতেন। ২০০৩ সালের ১১ জুন ওবুখোভিচিতে তিনি মারা যান।
অবদান
আলংকারিক বস্ত্রবয়ন কলার ক্ষেত্রে হান্না ভেরেস একজন বিশেষজ্ঞ। বিশেষ করে শৈল্পিক সূচিকর্মে তার অসামান্য অবদান রয়েছে। ঐতিহ্যবাহী পোলেসিয়ান বোনা তোয়ালে, সেইসাথে আলংকারিক কাপড় এবং প্যানেল তৈরিতে ভেরেস নিজের বৈশিষ্ট্য স্থাপন করেছিলেন। সূতোয় বোনা তোয়ালে ইউক্রেনীয় বস্ত্রবয়ন কলার একটি ঐতিহ্যবাহী সামগ্রী। খাবার পরিবেশনের সময় এইসব তোয়ালে বিশেষভাবে ব্যবহার করা হয়। জীবনের অনেক গুরুত্বপূর্ণ মুহুর্তে উপহার হিসাবে বোনা তোয়ালে দেওয়া হয়। তিনি ইভানকিভের লোক বয়ন জাদুঘর প্রতিষ্ঠা করেছিলেন। এই জাদুঘরটি ১৯৮৮ সালে খোলা হয়। তবে ১৯৯২ সালে এটি বন্ধ হয়ে যায়। হান্না ভেরেসের বস্ত্রবয়ন কলার শিল্পসামগ্রী একসময় উত্তর আমেরিকায় পাড়ি দিয়েছিল। সেগুলি টরন্টো এবং মন্ট্রিলে প্রদর্শিত হয়।
১৯৬৬ থেকে ১৯৬৮ সাল পর্যন্ত তিনি তারাস শেভচেঙ্কোকে উৎসর্গীকৃত আলংকারিক বস্ত্রবয়ন কলার শোভাময় একটি সিরিজ তৈরি করেন। শেভচেঙ্কোর কোবজারের ১৯৭১ সংস্করণটিতে হানা ভাসিলাশচুকের সাথে সহ-পরিচালনায় তার তোয়ালেগুলি পুনরায় চিত্রিত করা হয়। লায়াডা (১৯৭৪, "কিয়েভনাউচফিল্ম"), এ ফ্ল্যাক্স ব্লুমস্ (১৯৮০, "ইউক্রেনটেলিফিল্ম") চলচ্চিত্রগুলি ভেরেসের শিল্পকর্মের উপর উৎসর্গীকৃত।
উত্তরাধিকার
ভেরেসের শিল্পকর্মগুলি জাতীয় জাদুঘর তারাস শেভচেঙ্কো, কানিভের শেভচেঙ্কো ন্যাশনাল রিজার্ভ এবং ন্যাশনাল ফোক ডেকোরেটিভ আর্ট মিউজিয়ামের পাশাপাশি অন্যান্য জায়গাতেও রাখা হয়েছে।
২০২২ সালে ইউক্রেনে রাশিয়ান আক্রমণের সময়, একটি প্রাথমিক প্রতিবেদন অনুসারে জানা যায় যে ২০২২ সালের ২৭ ফেব্রুয়ারী ইভানকিভের যুদ্ধে ইভানকিভ ঐতিহাসিক এবং স্থানীয় ইতিহাস জাদুঘরটি পুড়িয়ে দেওয়া হয়। সেই সময় ভেরেসের অনেক শিল্পকর্ম ধ্বংস হয়ে যায়। এই আক্রমণে মারিয়া প্রাইমাচেঙ্কোর চিত্রকলাও নষ্ট হয়।
নরক (হিন্দু দর্শন)
থাম্ব|300px|ছবির কেন্দ্রভাগে দেখানো হয়েছে [[যম (হিন্দুধর্ম) |যমরাজ, চিত্রগুপ্ত ও যমদূতদের সাহায্যে, মৃত ব্যক্তিদের বিচার করছেন। অন্যান্য ছবিগুলোতে নরকের বিভিন্ন প্রকারকে দেখানো হয়েছে।]] নরক (नरक, ) হল পরলৌকিক ও শাস্তির স্থান। হিন্দুধর্ম মতে, নরক হচ্ছে পাপীদের শাস্তি ভোগ করার স্থান। এটি মৃত্যুর দেবতা যমের আবাসস্থল। বিভিন্ন হিন্দু ধর্মগ্রন্থ অনুসারে নরকের সংখ্যা ২৮ টি।
অবস্থান
ভাগবত পুরাণ অনুসারে, নরককে পাতাল ও গর্ভোদক মহাসাগরের সাতটি রাজ্যের মধ্যে, যা মহাবিশ্বের নীচের অংশ। নরক মহাবিশ্বের দক্ষিণে পাতালে পিতৃলোকে অবস্থিত। দেবীভাগবত পুরাণে উল্লেখ করা হয়েছে যে, নরক হল মহাবিশ্বের দক্ষিণাঞ্চল, পৃথিবীর নিচে কিন্তু পাতালের উপরে। বিষ্ণু পুরাণ উল্লেখ করেছে যে এটি মহাবিশ্বের নীচে মহাজাগতিক জলের নীচে অবস্থিত। হিন্দু মহাকাব্যগুলিও একমত যে নরক দক্ষিণে অবস্থিত, যে দিকটি যম দ্বারা পরিচালিত এবং প্রায়ই মৃত্যুর সাথে যুক্ত। পিতৃলোক যমের রাজধানী হিসেবে গণ্য করা হয়, যেখানে যম তাঁর ন্যায়বিচার প্রদান করেন।
পরিচালনা
যমকে তাঁর মন্ত্রী চিত্রগুপ্ত সহায়তা করেন, যিনি প্রতিটি জীবের সমস্ত ভাল ও মন্দ কাজের তথ্য সংগ্রহ করেন। যমদূতকে বিভিন্ন নরকে পাপীদের উপর শাস্তি কার্যকর করার দায়িত্বও অর্পণ করা হয়।
সংখ্যা ও নাম
নরক, সামগ্রিকভাবে, অনেক নামেই পরিচিত যে এটি যমের রাজ্য। নরক যমালয়, যমলোক, যমসদন ও যমাক্ষয় মানে পরিচিত। যমক্ষয় (যমের অক্ষয়) এবং এর সমতুল্য বৈভাস্বতক্ষয় ক্ষয় শব্দের জন্য শ্লেষ ব্যবহার করে, যার অর্থ বাসস্থান বা ধ্বংস হতে পারে। এটিকে সত্যমণিও বলা হয়, "যেখানে কেবল সত্য কথা বলা হয়, এবং দুর্বলরা শক্তিশালীকে যন্ত্রণা দেয়", মৃত্যুলোক - মৃত্যু বা মৃতের পৃথিবী এবং "ভূত রাজ"' বা প্রেতরাজপুরের শহর নামেও পরিচিত।
অগ্নিপুরাণে কেবল ৪ টি নরকের উল্লেখ আছে। কিছু হিন্দু ধর্মগ্রন্থে ৭ টি নরকের উল্লেখ রয়েছে: পুত ("নিঃসন্তান", নিঃসন্তানদের জন্য), আভিচি ("তরঙ্গহীন", যারা পুনর্জন্মের জন্য অপেক্ষা করছে তাদের জন্য), সংহতা ("পরিত্যক্ত", দুষ্ট মানুষের জন্য), তাম্রিশ("অন্ধকার", যেখানে নরকের অন্ধকার শুরু হয়), রিজিশা ("বহিষ্কৃত", যেখানে নরকের যন্ত্রণা শুরু হয়), কুদমালা ("কুষ্ঠ", যাদের পুনর্জন্ম হতে চলেছে তাদের জন্য সবচেয়ে খারাপ নরক) এবং কাকোলা ("কালো বিষ", অতল গর্ত, যারা চিরতরে নরকে দোষী সাব্যস্ত এবং যাদের পুনর্জন্মের কোন সুযোগ নেই)। মনুস্মৃতিতে ২১ টি নরকের উল্লেখ আছে: তামিস্র, অন্ধতামিস্র, মহারৌরব, রৌরব, কালসূত্র, মহানরক, সম্মজীবন, মহাবিচী, তপন, সম্পৃতাপনা, সন্দংশ, সাকাকোলা, কুদমালা, পুতিমৃতিকা, লোহাসঙ্কু, রিজিশা, পাঠানা, সালমান, বৈতারণ, অসিপত্রবন এবং লোহাদরক।
যাজ্ঞবল্ক্য স্মৃতিতেও একুশটির তালিকা রয়েছে: তামিস্র, লোহাসঙ্কু, মহানায়ারায়, সালামালি, রৌরব, কুদমালা, পুতিমৃতিকা, কালসূত্র, সংঘাটা, লোহিতোদা, সাবিশা, সম্পৃতাপনা, মহানরকা, কাকোলা, সঞ্জীবন, মহাপথ, আভিচার, অন্ধকার, .কুম্ভীপাক, অসিপত্রবন এবং তপন। ভাগবত পুরাণ, বিষ্ণু পুরাণ এবং দেবীভাগবত পুরাণে ২৮ টি নরকের তালিকা এবং বর্ণনা রয়েছে; যাইহোক, পুরাণগুলো বর্ণনা করে শেষ করে যে এখানে শত শত এবং হাজার হাজার নরক রয়েছে।  ভাগবত পুরাণে ২৮ টি গণনা করা হয়েছে: তামিস্র, অন্ধতামিস্র, রৌরব, মহারৌরব, কুম্ভীপাক, কালসূত্র, অসিপত্রবন, সূকরমুখ, অন্ধকূপ, কৃমিভোজন, সন্দংশ, তপ্তসূর্মি, বজ্রকণ্ট-শাল্মলী, বৈতরণী, পূয়োদ, প্রাণরোধ, বিশসন, লালাভক্ষ, সারমেয়াদন, অবীচিমৎ, অয়ঃপান, ক্ষারকর্দম, রক্ষোগণ ভোজন, শূলপ্রোত, দন্দশূক, অবটনিরোধন, পর্যাবর্তন ও সূচীমুখ। দেবীভাগবত পুরাণ, ভাগবত পুরাণের সাথে বেশিরভাগ নামে একমত; যাইহোক, কয়েকটি নাম একটু ভিন্ন। ভিন্ন নামগুলো হলো- তপ্ত শূর্মী, আয়হপনা, রাক্ষসগণ ভোজন, অবতা-নিরোধনা, পর্যাবর্তন প্রতিস্থাপিত হয়েছে যথাক্রমে তপ্তমূর্তি, অপহপন, রক্ষোগণ-সম্ভোজ, অবতারো, পর্যবর্ণনাটক। বিষ্ণু পুরাণে ২৮ টি নরকের উল্লেখ করেছে: রৌরব, শূকর, রোধা, তালা, ভিসাসনা, মহাজওয়ালা, তপ্তকুম্ভ, লাভানা, বিমোহন, রুধিরন্ধ, বৈতরণী, কৃমিসা, কৃমিভোজন, অসিপত্র বন:, কৃষ্ণ, লালভক্ষ, দারুণা, পূয়োদ, বাবা, বাহনিজওয়ালা, আধোসিরাস, সান্দানসা, কালসূত্র, তামাস, আভিচি, স্বভোজন, অপ্রতিষ্ঠা, এবং আরেকটি আভিচি।
২৮ টি নরকের বিবরণ
ঋগ্বেদের মতো প্রাথমিক গ্রন্থে নরকের বিস্তারিত বিবরণ না থাকলেও এখানে বলা হয়েছে-এটি কেবল মন্দ স্থান এবং একটি অন্ধকার অতল গর্ত। অথর্ববেদ নরককে অন্ধকারের একটি ক্ষেত্র বর্ণনা করে, যেখানে হত্যাকারীরা মৃত্যুর পর বন্দী থাকে।
শতপথ ব্রাহ্মণই প্রথম গ্রন্থ যা নরকের যন্ত্রণা এবং যন্ত্রণার বিস্তারিতভাবে উল্লেখ করে, যখন মনুস্মৃতি একাধিক নরকের নামকরণ শুরু করে। মহাকাব্যগুলি সাধারণভাবে নরকে বর্ণনা করে ছায়াহীন ঘন জঙ্গল হিসেবে, যেখানে জল নেই এবং বিশ্রাম নেই। যমদূতরা তাদের প্রভুর আদেশে আত্মাকে কষ্ট দেয়।
হিন্দু গ্রন্থে অনেক নরকের নাম প্রচলিত আছে। ভাগবত পুরাণ এবং দেবী ভাগবত পুরাণে বর্ণিত আটাশটি নরকের বর্ণনা নিম্নরূপ:
দ্য ফেভারিট
দ্য ফেভারিট ২০১৮ সালে মুক্তিপ্রাপ্ত একটি ঐতিহাসিক কালো হাস্যরসাত্মক (Black comedy) চলচ্চিত্র। ইয়োর্গোস লান্থিমোস ছবিটি পরিচালনা করেছেন। ডেবোরাহ ডেভিস ও টনি ম্যাকনামারা এর চিত্রনাট্য রচনা করেছেন। যুক্তরাষ্ট্র, যুক্তরাজ্য ও আয়ারল্যান্ডের সহপ্রযোজনায় ছবিটি নির্মিত হয়। অষ্টাদশ শতাব্দীর প্রথমভাগে গ্রেট ব্রিটেনে কাহিনীর প্রেক্ষাপট গড়ে ওঠেছে। দুইজন চাচাতো বোন সারা, ডাচেস অব মার্লবোরো (র‍্যাচেল ওয়েইসজ) ও অ্যাবিগ্যালি ম্যাসামের (এমা স্টোন) সম্পর্কের সমীকরণই এ ছবিতে চিত্রিত হয়েছে। তারা রানি অ্যানের প্রিয় অনুচর হতে চায়। ২০১৭ সালের মার্চ থেকে মে মাসে ছবির প্রধান আলোক চিত্রায়ন সম্পন্ন হয়। হার্টফোর্ডশায়ারের হ্যাটফিল্ড হাউজ ও হ্যাম্পটন প্রাসাদে এটি দৃশ্যায়িত করা হয়।
৭৫তম ভেনিস চলচ্চিত্র উৎসবে ২০১৮ সালের ৩০ আগস্ট দ্য ফেভারিট ছবিটি প্রথম দেখানো হয়। গ্র্যান্ড জুরি পুরস্কার লাভের পাশাপাশি কোলম্যান সেরা অভিনেত্রী হিসেবে ভোলপি কাপ লাভ করেন। ফক্স সার্চলাইট পিকচার্স ২০১৮ সালের ২৩ নভেম্বর যুক্তরাষ্ট্রে ছবিটি মুক্তি দেয়। ২০১৯ সালের ১ জানুয়ারি যুক্তরাজ্য ও আয়ারল্যান্ডে ছবিটি মুক্তি পায়। ১৫ মিলিয়ন ডলারের বাজেটে নির্মিত ছবিটি ৯৫ মিলিয়ন ডলার আয় করতে সক্ষম হয়।
তিন অভিনেত্রীর অভিনয়ের জন্য দ্য ফেভারিট ছবিটি সমাদৃত হয়। অস্কার পুরস্কারের জন্য ছবিটি দশটি মনোনয়ন লাভ করে। রোমা ছবিটির সাথে এটি যৌথভাবে সর্বোচ্চসংখ্যক অস্কার মনোনয়ন পায়। এটি সাতটি বাফটা পুরস্কার ও দশটি ব্রিটিশ ইন্ডিপেন্ডেন্ট ফিল্ম অ্যাওয়ার্ড (স্বাধীন চলচ্চিত্র পুরস্কার) লাভ করে। কোলম্যান সেরা অভিনেত্রী ক্যাটাগরিতে অস্কার, গোল্ডেন গ্লোব ও বাফটা পুরস্কার পান। আমেরিকান চলচ্চিত্র ইনস্টিটিউট একে বছরের সেরা দশটি চলচ্চিত্রের একটি ঘোষণা করে।  ইউরোপীয় চলচ্চিত্র পুরস্কার অনুষ্ঠানেও এটি আটটি বিভাগে পুরস্কার পায়- সেরা চলচ্চিত্র, সেরা পরিচালক ও সেরা অভিনেত্রী (কোলম্যান)।
কাহিনীসংক্ষেপ
১৭১১ সাল। গ্রেট ব্রিটেন ফ্রান্সের সাথে যুদ্ধরত। রানি অ্যানের শারীরিক অবস্থা তেমন ভালো না। রাষ্ট্র পরিচালনার দিকে মনোযোগ না দিয়ে তিনি হাঁস দৌড়ানো কিংবা খরগোশ নিয়ে খেলায় ব্যস্ত থাকেন। তার সহচরী, উপদেষ্টা ও গোপন প্রেমিকা সারাহ চার্চিল অ্যানের প্রতি তার প্রভাবকে কাজে লাগিয়ে কার্যত গ্রেট ব্রিটেনকে শাসন করে। তবে বিরোধীদলীয় নেতা রবার্ট হার্লে অ্যানের উপর চার্চিলের একচ্ছত্র নিয়ন্ত্রণ প্রতিষ্ঠার পথে বাধা হয়ে দাঁড়ান। যুদ্ধের অর্থায়নে সম্পত্তি কর দ্বিগুণ করার সিদ্ধান্তের তিনি তীব্র বিরোধিতা করেন।
সারাহর গরিব খুড়তুতো বোন অ্যাবিগাইল হিল কাজের সন্ধানে আগমন করে। অ্যাবিগাইলের পিতা জুয়া খেলার সময় তাকে বিক্রি করে দেয়। এতে তার অবস্থান অনেক নিচে নেমে গেছে। অ্যাবিগাইল প্রাসাদে সামান্য চাকরানি হিসেবে নিয়োগ পায়। একদিন রানিকে গোদজ্বরে ভুগতে দেখার পর অ্যাবিগাইল রানির পায়ে ভেষজ প্রয়োগ করে। সারাহর অনুমতি ব্যতীত রানির শয়নকক্ষে প্রবেশ করার জন্য প্রথমে সারাহর নির্দেশে অ্যাবিগাইলকে কষাঘাত করা হয়। কিন্তু রানির ব্যথা সেরে যাবার পর সারাহ দয়ার্দ্র হয়ে অ্যাবিগাইলকে শয়নকক্ষ পরিচালনাকারিণী হিসেবে নিয়োগ দেয়।
হিন্দু মন্দির - হোয়াট হ্যাপেনড টু দ্য
হিন্দু মন্দির - হোয়াট হ্যাপেনড টু দ্য সীতা রাম গোয়েল, অরুণ শৌরি, হর্ষ নারায়ণ, জয় দুবাশি এবং রাম স্বরূপের রচিত দুই খণ্ডের একটি বই। প্রথম খণ্ডটি ১৯৯০ সালের বসন্তে প্রকাশিত হয়েছিল।
বিষয়বস্তু
প্রথম খণ্ডে ২০০০ মসজিদের একটি তালিকা রয়েছে যেখানে দাবি করা হয়েছে যে এই মসজিদগুলি হিন্দু মন্দিরের উপর নির্মিত হয়েছিল, প্রধানত সেই সময়ের ইসলামী ইতিহাসবিদদের বই এবং মসজিদগুলিতে পাওয়া শিলালিপিগুলির উপর ভিত্তি করে। দ্বিতীয় খণ্ডে মধ্যযুগীয় ইতিহাস, হিন্দু, জৈন ও বৌদ্ধ মন্দির ধ্বংসের ইতিহাস এবং শিলালিপি থেকে উদ্ধৃতাংশ রয়েছে। লেখকরা দাবি করেন যে বইটি বিষয়বস্তুটিকে "বরফের টিপ" হিসাবে উপস্থাপন করে।
বইটিতে অযোধ্যা বিতর্কের একটি অধ্যায় রয়েছে। প্রথম খণ্ডের পরিশিষ্টে মন্দির ধ্বংস এবং নৃশংসতার একটি তালিকা রয়েছে যা লেখক বিশ্বাস করেন যে ১৯৮৯ সালে বাংলাদেশে সংঘটিত হয়েছিল। বইটিতে "মার্কসবাদী ঐতিহাসিকদের" সমালোচনাও করা হয়েছে এবং দ্বিতীয় খণ্ডের পরিশিষ্টে "মার্কসবাদী অধ্যাপকদের" জন্য একটি প্রশ্নপত্র রয়েছে। বিখ্যাত ভারতীয় ইতিহাসবিদ রোমিলা থাপার সহ।
অভ্যর্থনা
সিনথিয়া ট্যালবট, ১৯৯৫ সালে প্রাক-আধুনিক ভারতে ধর্মীয় পরিচয় সম্পর্কে লিখেছিলেন, উল্লেখ করেছেন যে ষোড়শ শতাব্দীর শেষের দিক থেকে, অন্ধ্রপ্রদেশে মন্দিরের অপবিত্রতা প্রকৃতপক্ষে বৃদ্ধি পাচ্ছে, যা গোয়েলের তালিকার সাথে সঙ্গতিপূর্ণ ছিল।
গোয়েলের বইতে রোমিলা থাপার এবং গোয়েলের মধ্যে মন্তব্য বিনিময়ও রয়েছে। রোমিলা থাপার গোয়েলের সমালোচনা করেছেন, দাবি করেছেন যে তিনি ঐতিহাসিক সূত্র ব্যবহার করতে জানেন না।
সিয়িং ইসলাম এজ আদার্স স ইট
সিয়িং ইসলাম এজ আদার্স স ইট: এ সার্ভে এ্যান্ড ইভ্যালুয়েশন অব খ্রিশ্চিয়ান, জিউয়িশ এ্যান্ড জোরাস্ট্রিয়ান রাইটিংস অন আর্লি ইসলাম হল মধ্যপ্রাচ্য বিষয়ক পণ্ডিত রবার্ট জি. হয়ল্যান্ডের লেখা একটি বই যাতে তিনি তার প্রাক-ইসলামী ও ইসলামের প্রাথমিক যুগ বিষয়ক ধারাবাহিক অধ্যয়ন ও গবেষণা তুলে ধরেছেন।
ছয় দফা আন্দোলন
৪ ফেব্রুয়ারি বঙ্গবন্ধু শেখ মুজিবুর রহমান পাকিস্তানের লাহোরে পৌঁছান এবং তার পরদিন অর্থাৎ ৫ ফেব্রুয়ারি তিনি ৬ দফা দাবি পেশ করেন। ৬ ফেব্রুয়ারি পত্রিকায় শেখ মুজিবকে বিচ্ছিন্নতাবাদী হিসাবে চিহ্নিত করা হয়। ফলে নিজেই ৬ ফেব্রুয়ারি এর সম্মেলন বর্জন করেন। ১৯৬৬ সালের ২১ ফেব্রুয়ারি আওয়ামী লীগের ওয়ার্কিং কমিটির সভায় ছয়দফা প্রস্তাব এবং দাবি আদায়ের লক্ষ্যে আন্দোলনের কর্মসূচি সংগৃহীত হয়। শেখ মুজিবুর রহমান ও তাজউদ্দিন আহমদের ভূমিকা সংবলিত ছয় দফা কর্মসূচির একটি পুস্তিকা প্রকাশ করা হয়। যার নাম ছিল ছয় দফা আমাদের বাঁচার দাবি। ২৩শে ফেব্রুয়ারি শেখ মুজিবুর রহমান বিরোধীদলীয় সম্মেলনে ৬ দফা পেশ করেন। এরপর ১৮ মার্চ আওয়ামী লীগের কাউন্সিল অধিবেশনে শেখ মুজিবুর রহমানের নামে ‘আমাদের বাঁচার দাবি: ৬-দফা কর্মসূচি’ শীর্ষক একটি পুস্তিকা প্রচার করা হয়। ২৩ মার্চ আনুষ্ঠানিকভাবে ছয় দফা উত্থাপন করা হয় লাহোর প্রস্তাবের সাথে মিল রেখে। ছয় দফা দাবির মূল উদ্দেশ্য- পাকিস্তান হবে একটি ফেডারেল রাষ্ট্র, ছয় দফা কর্মসূচির ভিত্তিতে এই ফেডারেল রাষ্ট্রের প্রতিটি অঙ্গরাজ্যকে(প্ররাষ্ট্র/উপরাষ্ট্র)পূর্ণ স্বায়ত্তশাসন দিতে হবে। ছয়দফা কর্মসূচীর ভিত্তি ছিল ১৯৪০ সালের ঐতিহাসিক লাহোর প্রস্তাব। পরবর্তীকালে এই ৬ দফা দাবিকে কেন্দ্র করে বাঙালি জাতির স্বায়ত্তশাসনের আন্দোলন জোরদার হয়। বাংলাদেশের জন্য এই আন্দোলন এতোই গুরুত্বপূর্ণ যে একে ম্যাগনা কার্টা বা বাঙালি জাতির মুক্তির সনদও বলা হয়।
প্রতি বছর ৭ই জুন বাংলাদেশে '৬ দফা দিবস' পালন করা হয়। ১৯৬৬ সালের ৭ জুন ৬ দফা দাবির পক্ষে দেশব্যাপী তীব্র গণ-আন্দোলনের সূচনা হয়। এই দিনে আওয়ামী লীগের ডাকা হরতালে টঙ্গী, ঢাকা, নারায়ণগঞ্জে পুলিশ ও ইপিআরের গুলিতে মনু মিয়া, শফিক, শামসুল হক, মুজিবুল হকসহ মোট ১১ জন বাঙালি নিহত হন। ৬ দফা আন্দোলনে প্রথম নিহত হয়েছিলেন সিলেটের মনু মিয়া। ছয় দফা মূলত স্বাধীনতার এক দফা ছিল। ছয় দফার মধ্যেই স্বাধীনতার বীজ নিহিত ছিল।
ইতিহাস
ভারতীয় উপমহাদেশে ব্রিটিশ রাজত্ব শেষে পাকিস্তান নামে একটি রাষ্ট্রের জন্ম হয়। পূর্ব পাকিস্তান (পরে বাংলাদেশ) জনসংখ্যা সংখ্যাগরিষ্ঠ ছিল এবং পাকিস্তানের মোট রপ্তানি আয়ের সংখ্যাগরিষ্ঠ রপ্তানি (যেমন পাট) হতো পূর্ব পাকিস্তান থেকে। তবে, পূর্ব পাকিস্তানের রাজনৈতিক ক্ষমতা ও অর্থনৈতিক সুবিধা আনুপাতিক ছিল না। বছরের পর বছর পূর্ব পাকিস্তান আঞ্চলিক ভিত্তিতে ক্রমাগত বৈষম্যের শিকার হওয়ায় গুরুতর পরিস্থিতির সম্মুখীন হয়। এর ফলে, অর্থনীতিবিদ, বুদ্ধিজীবী এবং পূর্ব পাকিস্তানের রাজনীতিবিদরা বৈষম্য সম্পর্কে প্রশ্ন বাড়াতে শুরু করে এবং ঐতিহাসিক ছয় দফা প্রদান করে। অর্থনৈতিক বৈষম্যের একটি পরিসংখ্যান এখানে দেওয়া হলঃ
খসড়া প্রণয়ন
রেহমান সোবহান, নুরুল ইসলামসহ প্রমুখ বুদ্ধিজীবী ছয় দফার খসড়া প্রণয়ন করেন।
ইমতিয়াজ আলি তাজ
সৈয়দ ইমতিয়াজ আলি তাজ (Sayyid Imtiyāz ʿAlī Tāj; জন্মঃ ১৯০০–১৯৯৭) ছিলেন একজন উর্দু ভাষার নাট্যকার। ১৯২২ সালে "আনারকলির" জীবনের গল্প অবলম্বনে তার রচিত "আনারকলি" নাটকের জন্য তিনি সবচেয়ে বেশি আলোচিত হয়েছেন। রোমান্টিক, ট্র্যাজিক এই মহাকাব্যটি সহস্রবার যেমন মঞ্চায়িত হয়েছে তেমনি ভারত আর পাকিস্তানের ফিচার চলচ্চিত্রে এর উপস্থিতি দেখা গেছে, ভারতের ঐতিহাসিক চলচ্চিত্র মুঘল-ই-আজম এর একটি উতকৃষ্ট দৃষ্টান্ত।
জীবনী
সৈয়দ ইমতিয়াজ আলি অক্টোবর ১৩, ১৯০০ সালে লাহোরে জন্মগ্রহণ করেন, তার বাবা মৌলভি মুমতাজ আলি, যিনি "শামস-আল-ওলেমা" (জ্ঞানের সূর্য) উপাধি লাভ করেছিলেন উর্দু নাটকে উল্লেখযোগ্য অবদানের জন্য। তার পিতামহ ১৮৫৭ সালের সিপাহী বিদ্রোহের সময় দিল্লী ছেড়ে লাহোরে পাড়ি জমান। ইমতিয়াজ আলি লেখালেখি জীবনের শুরুতে "তাজ" নাম ধারণ করেন, শিক্ষা জীবনেই তিনি বিভিন্ন ইংরেজি নাটক অনুবাদ এবং মঞ্চে নারী চরিত্রে অভিনয় করে ছাত্র জীবনে নিজের প্রতিভার সাক্ষর রাখেন। লাহোরে পড়াশুনা শেষ করে তিনি বাবার প্রকাশনা সংস্থা "দার-উল-ইশাত পাঞ্জাবে" নিজের কর্মজীবনের আরম্ভ করেন।
এ সময় তিনি ছোটদের সাময়িকী "ফুল" এবং নারীদের "তাহযীব-ই-নিশান" এ অবদান রাখতেন, এখানে তিনি "ফুলে" গোলাম আব্বাস আহ্মদ এবং আহমদ নাদীম কাসিমী এর সাথে যৌথভাবে কাজ করতেন।
১৯২২ সালে ইমতিয়াজ আলি রচনা করেন ঐতিহাসিক মহাকাব্য আনারকলি এই গল্পে দেখা যায় আনারকলি একজন রাজপ্রাসাদের নর্তকি, দাসী কন্যা যে শাহজাদা সেলিমের সাথে প্রেমের সম্পর্কে জড়িয়ে পড়ে, এবং শেষ মুহূর্তে এই পরিণয়ের দরুন তার মর্মান্তিক মৃত্যু হয়। তার এই রচনাকে বলা হয়, "উর্দু নাটক কাহিনীর ইতিহাসে একটি মাইলফলক"। তিনি ১৯৩০ সালে এই নাটকটির কিছুটা পরিবর্তন আনেন যা ১৯৩১ সালের পুনঃমুদ্রণে সংযোজিত হয়েছে, এর উপর ভিত্তি করে ভারত ও পাকিস্তানে চলচ্চিত্র নির্মিত হয়েছে।
মৃত্যু
এপ্রিল ১৯, ১৯৭০ সালে ইমতিয়াজ আলি তার বিছানায় ঘুমের মধ্যে আততায়ী কর্তৃক খুন হন। এতে তার স্ত্রী হিজাব ইমতিয়াজ আলি মারাত্বকভাবে আহত হয়েছিলেন।
হিজাব ইমতিয়াজ আলি (১৯০৮-১৯৯) শুধুমাত্র একজন বিখ্যাত উর্দু কবি বা লেখক নয়, বরং তিনি ১৯৩৬ সালে ভারতের ইতিহাসে প্রথম নারী পাইলট হিসেবে কাজ করার গৌরব অর্জন করেন।